**poate nici nu exiști**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

iar adânca mută disperare

sufocantă rece

în care înot vlăguit cu o singură mână

e doar un vis infestat de un coșmar

netratabil

o tragedie greacă repetabilă

pusă în scenă sub umbra timpului

neexistent decât în percepția mea

subiectiv-cauzală

actor și spectator simultan

tu poți fi numai în mintea mea

simbol al perfecțiunii universului

un avatar propriu menit să mă poarte

din viață în viață

acolo unde liniștea se împletește

cu suprema cunoaștere

poate nici nu exiști

îmi spun resemnat

dar atunci pentru ce să înot

dacă la orizont

nu se vede țărmul?